Държавен вестник, бр. 20, 2021 г., стр. 125

БРОЙ  20	
Д Ъ Р Ж А В Е Н  В Е С Т Н И К 	
СТР.  125  
Операции могат да бъдат представяни на Комитета на Вносителите за одобрение до 31 
декември 2021 г. („Инвестиционен период“). Фондът ще бъде създаден, при условие че 
държавите членки, които съставляват най-малко 60% от капитала на ЕИБ, са поели подходящи 
ангажименти за осигуряване на достатъчен мащаб и географско покритие на Фонда. 
 
ЕИБ за сметка на Фонда и ЕИФ в контекста на Фонда подписват операции в сроковете, 
предвидени в правилата за държавна помощ, приложими за съответния конкретен продукт.  
 
Може да се осъществи удължаване с 6 месеца след одобрение от Комитета на Вносителите в 
съответствие с правилата за гласуване, определени за ключови стратегически промени в 
параграф 12.2 по-долу.5 Всяко по-нататъшно удължаване ще подлежи на единодушно 
одобрение в рамките на Комитета на Вносителите.  
 
В края на инвестиционния период по предложение на ЕИБ Комитетът на Вносителите 
определя дали е целесъобразно намаляването на неизплатените задължения на Вносителите 
предвид общите задължения към този момент. 
 
4. Разрешени инструменти  
 
Фондът може да използва финансови структури както във финансирана форма (например 
заеми, капиталови и квазикапиталови инвестиции, рискови участия, покупки на обезпечени с 
активи ценни книжа), така и в нефинансирана (например гаранции) форма.  
 
В Приложения А – Д (Допустими продукти) са дадени примери за продукти, които могат да 
бъдат използвани по линия на Фонда, като са посочени продуктите, които ще бъдат използвани 
съответно от ЕИБ и ЕИФ.  
 
Допълнителни продукти могат да бъдат включвани след одобрение от управителните органи 
на ЕИБ или съответно от управителните органи на ЕИФ, включително съгласно приложимите 
правила за делегиране, и след одобрение от Комитета на Вносителите на Фонда в 
съответствие с правилата за гласуване, установени в Правилата на платформата или в 
настоящия документ. 
 
5. Рамка за резултатите 
 
ЕИБ изготвя рамка за резултатите от дейностите, финансирани от Фонда („Рамка за 
резултатите“). ЕИБ докладва за резултатите от Фонда в съответствие с рамката за 
докладване, описана в член 9.4 от Правилата на платформата, с изключение на 9.4.1. (iv), тъй 
като финансовото отчитане няма да следва Правилата на платформата, а вместо това ще се 
урежда от Споразумението за принос. 
 
За избягване на съмнения, член 2.2 от Правилата на платформата не се прилага за операции, 
изпълнявани от ЕИФ в контекста на Фонда съгласно Споразумението между ЕИ/ЕИФ 
(„Операции на ЕИФ“), за които ще се прилага отделна методология за докладване. Член 9.4 от 
Правилата на платформата се прилага за Операциите на ЕИФ, с изключение на допълнително 
уточненото в Споразумението ЕИБ/ЕИФ. 
 
6. Оценка  
 
ЕИБ извършва оценка на Фонда след втората година от края на инвестиционния му период. 
Целта на тази оценка е Фондът и операциите, финансирани по него, да бъдат отчитани пред 
Вносителите и да се популяризират направените изводи. Оценката се споделя с Комитета на 
Вносителите.  
 
7. Одобрение на операции: 
 
Всички операции/предложения за финансиране се представят на Комитета на Вносителите на 
Гаранционния фонд.  
                                                            
5 За  избягване на съмнения, позоваването на „Платени вноски“ в член 5(8) от Правилата на платформата трябва да се разбира 
като Вноска, направена във Фонда от всяка държава членка.